Број:                                                     19.03.2024. године

На основу члана 50 Уредбе о организацији начину рада државне управе ("Сл. лист ЦГ", бр. 098/23, 102/23 и 113/23) министар спорта и младих, доноси

**ПРОГРАМ РАДА МИНИСТАРСТВА СПОРТА И МЛАДИХ ЗА 2024. ГОДИНУ**

Министарство спорта и младих у складу са Уредбом о организацији начину рада државне управе врши послове управе који се односе на: припрему предлога закона, других прописа и општих аката из области спорта и младих; праћење и утврђивање стања у области спорта; припрему стратегија развоја и других мјера којима се креирају политике у области врхунског, рекреативног, дјечјег, школског и универзитетског спорта; иницирање и предузимање мјера у циљу унапређења стања у области спорта; статус, права и обавезе спортиста; радно-правни статус спортиста и радника у спорту; подстицање и промоцију развоја спорта, посебно код дјеце, студената и лица са инвалидитетом; унапређивање и спровођење Стратегије развоја спорта; предузимање мјера за унапређење и развој спортова од значаја за промоцију Црне Горе на међународном плану; вођење регистра спортских организација и других евиденција у области спорта; оснивање и рад спортских организација; стварање услова за изградњу, реконструкцију, адаптацију и одржавање спортских објеката; подстицање и праћење дјеловања Црногорског олимпијског комитета, Параолимпијског комитета Црне Горе и националних спортских савеза; сарадњу са међународним спортским организацијама; стручни рад у спорту; сарадњу са организацијама и институцијама ради праћења, унапређивања и подршке олимпијских иницијатива и програма; унапређење спортске рекреације, промоцију и подстицање бављења спортом свих грађана; подизање свијести о значају бављења спортом у школском узрасту као значајном сегменту за здравље дјеце; здравствену способност спортиста; припрему предлога међународних споразума у области спорта и младих; спровођење билатералних и мултилатерарних споразума о сарадњи у области спорта и младих; промоцију, развој и унапређење омладинске политике на националном и локалном нивоу; сарадњу са невладиним организацијама, привредним друштвима, медијима, синдикатом и другим субјектима у циљу планирања, спровођења, евалуације и унапређења омладинске политике; подстицање неформалног образовања младих; доношење стратегије и акционих планова и програма за младе; сарадњу са организацијама младих, као и удружењима при организовању међународних манифестација и скупова у Црној Гори; помоћ и сарадњу са организацијама и удружењима младих у њиховом раду и промовисање њихове политике; стварање услова организацијама и удружењима младих из Црне Горе да учествују на скуповима и манифестацијама у иностранству; подстицање политике међународне сарадње која се односи на младе; подстицање омладинске политике и сарадње, као и подршка раду омладинских сервиса на државном и локалном нивоу; управни надзор у областима за које је министарство основано; као и друге послове који су му одређени у надлежност.

Поред послова утврђених Уредбом о организацији и начину рада државне управе; Министарство спорта и младих обавља и послове који су прописани

* Законом о спорти (,,Сл. лист ЦГ", бр. 44/18 и 123/21) и
* Законом о младима (,,Сл. лист ЦГ", бр. 025/19 i 027/19)

Организационе јединице у Министарству спорта и младих су:

1. Директорат за спорт

1.1 Дирекција за развој спорта

1.2 Дирекција за спортску инфраструктуру

1. Директорат за младе
2. Одјељење за међународну сарадњу
3. Кабинет министра
4. Служба за финансије, кадровске и опште послове

**ОБЛАСТ СПОРТА:**

**ДИРЕКТОРАТ ЗА СПОРТ**

**Јавни конкурс за суфинансирање програма спортских организација за 2024. годину**

Сходно члану 117 став 2 Закона о спорту („Сл.лист ЦГ”, бр.44/18 и 123/21)  Министарство је дужно да једном годишње, у року од 30 дана од дана усвајања Буџета, распише јавни конкурс за суфинансирање спортских организација. Право пријаве на јавни конкурс имају Црногорски олимпијски комитет и Параолимпијски комитет Црне Горе, као и национални спортски савези спортова који су на програму Олимпијских и Параолимпијских игара и спортова који нијесу на програму Олимпијских игара, а признати су од стране Међународног олимпијског комитета.

**Рок:**I квартал.

**Буџет:**6.550.000,00 еура.

**Подршка спортистима за остварене спортске резултате**

Министарство спорта и младих  утврђује статус спортиста са врхунским репрезентативним резултатом за остварено у појединачној или екипној конкуренцији, прво, друго или треће мјесто на Олимпијским играма, Параолимпијским играма, једином званичном свјетском или европском сениорском првенству у спортској дисциплини која је била или је на програму Олимпијских игара, односно Параолимпијских игара, односно ако је изабран за спортисту године из члана 77 овог закона или у избору Удружења спортских новинара, а постао је свјетски или европски првак, или освајач медаље на свјетском или европском сениорском првенству. Такође, спортисти се утврђује статус спортисте са врхунским репрезентативним резултатом ако је као црногорски држављанин и репрезент Црне Горе постао првак свијета у боксу, у сениорској конкуренцији, у organizaciji WBC, WBA, WBO, ИБФ или WBU, или постао финалиста ДЕЈВИС купа, ФЕД купа Међународне тениске организације или Гранд слам турнира.

Министарство утврђује статус перспективног спортисте којим се стиче право на једногодишњу стипендију за остварено у појединачној или екипној конкуренцији, прво, друго или треће мјесто на једином званичном свјетском или европском првенству за млађе категорије у спорту који је на програму Олимпијских и Параолимпијских игара или у спорту који је разврстан у I категорију спортова који нијесу на програму Олимпијских игара, а признати су од стране МОК-а у млађим категоријама.

Министарство додијељује премију за спортске резултате у складу са чланом 75. Закона о спорту.

**Рок:**Континуирано.

**Буџет:**Редовна буџетска средства Министарства спорта и младих.

**Наставак финансирања изградње, реконструкције, адаптације и опремања спортских објеката**

Спортска инфраструктура, као област од јавног интереса у спорту, представља један од најважнијих сегмената у креирању услова за развој, како рекреативног тако и професионалног спорта. У 2024. години Министарство спорта и младих, наставиће са подршком пројектима који се односе на изградњу, реконструкцију, адаптацију и опремање спортских објеката.

**Рок:**Континуирано.

**Буџет:**Редовна буџетска средства Министарства спорта и младих.

**Оснивање спортске организације**

Захтјев за оснивање спортске организације оснивач подноси Министарству спорта и младих. Оснивач је дужан да уз захтјев достави следећа документа: акт о оснивању спортске организације сачињен у складу са чланом 50 Закона о спорту (“Сл.лист ЦГ”, бр. 44/18 и бр. 123/21) и доказе о испуњености услова за обављање спортске дјелатности из члана 48, а у вези са чланом 32 Закона о спорту и Правилником о ближим условима за оснивање спортске организације и обављање спортске дјелатности („Сл.лист ЦГ”, бр. 085/18). Министарство је у обавези да обради достављену пријаву и провјери да ли је документација потпуна. За утврђивање испуњености услова за оснивање спортске организације (акт о оснивању и достављени докази), министар спорта, за сваки појединачни случај, образује комисију која има задатак да обиђе канцеларију и објекат у којем ће се обављати спортска дјелатност. Министарство по службеној дужности провјерава да ли је лице правоснажно осуђено за кривично дјело односно за прекршај из члана 62 став 1 тач. 4 и 5 Закона о спорту. На предлог комисије, уколико су испуњени прописани услови, доноси се рјешење о оснивању спортске организације. Рок за одлучивање је 30 дана од дана подношења захтјева.

**Рок:** Континуирано.

**Буџет:** Редовна буџетска средства Министарства спорта и младих.

**Упис у Регистар спортских организација**

Поступак је намијењен спортској организацији која је од стране Министарства добила рјешење којим је утврђена испуњеност услова за оснивање спортске организације. Спортска организација је дужна да у року од 30 дана од дана доношења рјешења о оснивању поднесе Министарству захтјев за давање сагласности на стаут и доказ о уплати административне таксе. Уз пријаву странка је дужна да достави нацрт статута спортске организације. Министарство је у обавези да обради достављену пријаву и донесе одлуку у року од 30 дана од дана подношења захтјева. Уколико су испуњени прописани услови доноси се сагласност на статут и рјешење о упису у Регистар спортских организација. Новонастали упис спроводи се у електронској бази – Централном регистру за спорт (ЦРСО).

**Рок:** Континуирано.

**Буџет:** Редовна буџетска средства Mинистарства спорта и младих.

**Регистрација промјена у Регистру спортских организација и давање сагласности на статут**

Поступак је намијењен субјекту регистрације (спортској организацији) код кога је дошло до промјене података које се односе на: назив или сједиште спортске организације; дјелатност и циљеве спортске организације; власника спортске организације, односно предсједника спортске организације, чланове скупштине и управног одбора, предсједника скупштине, директора, ако га спортска организација има, или секретара спортске организације; статут и висину власничког удјела. Уз пријаву странка је дужна да достави акт са сједнице скупштине спортске организације о наведеним промјенама. Министарство је у обавези да обради достављену пријаву и донесе одлуку у року од 30 дана. Уколико су испуњени прописани услови, доноси се сагласност на статут и Рјешење о регистрацији промјене. Регистрација промјене спроводи се у електронској бази – Централном регистру за спорт (ЦРСО).

**Рок:** Континуирано.

**Буџет:** Редовна буџетска средства Министарства спорта и младих.

**Давање сагласности на правилник о добијању лиценце за обављање послова тренера**

Поступак је намијењен спортској организацији - надлежном националном спортском савезу који подноси захтјев за давање сагласности на правилник о добијању лиценце за обављање послова тренера. Захтјев подноси Министарству спортска организација преко овлашћеног лица за заступање спортске организације. Уз пријаву странка је дужна да достави Правилник о добијању лиценце за обављање послова тренера. Министарство је у обавези да обради достављену пријаву, тј. да утврди да ли је правилник, којим су прописани ближи услови, начин и поступак добијања лиценце за обављање послова тренера, сачињен у складу са закономи да донесе сагласност у року од 30 дана.

**Давање сагласности на правилник о добијању лиценце за обављање стручних послова у спорту**

Поступак је намијењен спортској организацији - надлежном националном спортском савезу који подноси захтјев за давање сагласности на правилник о добијању лиценце за обављање стручних послова у спорту. Захтјев подноси Министарству спорта и младих спортска организација преко овлашћеног лица за заступање спортске организације. Уз пријаву странка је дужна да достави Правилник о добијању лиценце за обављање послова тренера. Министарство је у обавези да обради достављену пријаву, тј. да утврди да ли је правилник, којим су прописани ближи услови, начин и поступак добијања лиценце за обављање послова тренера, сачињен у складу са законом и да донесе сагласност у року од 30 дана.

**Рок:** Континуирано.

**Буџет:** Редовна буџетска средства Министарства спорта и младих.

**Издавање потврде о упису у Регистар**

Министарство на захтјев спортске организације издаје потврду да је та спортска организација уписана у Регистар.

**Рок:** Континуирано.

**Буџет:** Редовна буџетска средства Министарства спорта и младих.

**ДОДАТНО:**

- Рад на Централном регистра спортских организација.

**Рок:** Континуирано.

**Буџет:** Редовна буџетска средства Министарства спорта и младих.

**Сарадња са Управом за инспекцијске послове и преузимање радњи у складу са извршеним инспекцијским надзором над радом спортских организација**

**Рок:** Континуирано.

**Буџет:** Редовна буџетска средства Министарства спорта и младих.

**ОБЛАСТ МЛАДИ:**

**ДИРЕКТОРАТ ЗА МЛАДЕ**

**Утврдити Предлог закона о измјенама и допунама Закона о младима**

Законом о измјенама и допунама закона о младима биће унапријеђен институционални оквир за одрживо и несметано функционисање омладинских сервиса; развој локалне омладинске политике која је заснована на потребама младих из локалних заједница, обезбјеђивање учешћа младих на свим нивоима и у свим областима које их интересују, као и унапријеђен систем функционисања омладинске политике и механизама за њену имплементацију.

**Рок:** I квартал 2024. године.

**Буџет:** Редовна буџетска средства Министарства спорта и младих.

**Доношење Акционог плана за период 2025-2026. годинe за спровођење Стратегије за младе 2023-2027, са Извјештајем о реализацији Акционог плана 2023-2024.године**

Акционим планом даће се преглед планираних мјера и активности за период 2025-2026 за спровођење Стратегије за младе 2023-2027, а Извјештајем о реализацији АП 2023-2024 биће приказани резултати и ефекти реализованих активности акционог плана Стратегије у назначеном извјештајном периоду.

**Рок:** IV квартал 2024. године.

**Буџет:** Редовна буџетска средства Министарства спорта и младих.

**Савјет за младе**

Ради подстицања развоја омладинске политике, а у складу са Законом о младима („Службени лист Црне Горе“, бр. 025/19 од 30.04.2019. године), Министарство спорта и младих образује Савјет за младе, као стручно и савјетодавно тијело. Министарство је у мају 2023. године објавило Јавни позив за предлагање представника/це Репрезентативног савеза невладиних организација које спроводе омладинску политику у Савјет за младе, као и Јавни позив за избор представника/це омладинских сервиса у Савјет за младе.

**Рок:** II квартал 2024. године.

**Буџет:** Редовна буџетска средства Министарства спорта и младих

**Јавни конкурс за финансирање пројеката/програма невладиних организација у области друштвене бриге о младима у 2024. години**

На основу члана 32в Закона о невладиним организацијама (Сл.лист ЦГ бр. 39/11 и 37/17), чл. 2 и 3 Одлуке о утврђивању приоритетних области од јавног интереса и висине средстава за финансирање пројеката и програма невладиних организација у 2024. години ("Службени лист Црне Горе", бр. 119/23 од 28.12.2023.) и Правилника о садржају јавног конкурса за распод‌јелу средстава за финансирање пројеката и програма невладиних организација и изгледу и садржају пријаве на јавни конкурс (“Службени лист ЦГ“, бр.14/18), Комисија за распод‌јелу средстава за финансирање пројеката/програма невладиних организација у области друштвене бриге о дјеци и младима у 2024. години Министарства спорта и младих расписаће јавни конкурс за финансирање пројеката/програма невладиних организација у области друштвене бриге о дјеци и младима у 2024. години.

**Рок:** I квартал 2024. године.

**Буџет:** Редовна буџетска средства Министарства спорта и младих.

**Припрема Секторске анализе за утврђивање предлога приоритетних области од јавног интереса и потребних средстава за финансирање пројеката и програма невладиних организација из државног буџета Црне Горе у 2025. години (област друштвена брига о дјеци и младима)**

У складу са Законом о невладиним организацијама, Министарство спорта и младих ће припремити Секторску анализу за утврђивање предлога приоритетних области од јавног интереса и потребних средстава за финансирање пројеката и програма невладиних организација из државног буџета Црне Горе у 2025. години у области друштвене бриге о дјеци и младима.

**Рок:** II квартал 2024. године.

**Буџет:** Редовна буџетска средства Министарства спорта и младих.

**Наставак функционисања, финансирања изградње, реконструкције, адаптације и опремања омладинских сервиса**

Министарство спорта и младих ће, у оквиру својих надлежности и могућности, у сарадњи са јединицама локалне самоуправе, наставити да обезбјеђује услове за рад постојећих омладинских сервиса, као и отварање нових.

У Црној Гори функционише 11 омладинских сервиса који су основани од стране Министарства спорта и младих и то у Даниловграду, Никшићу, Шавнику, Пљевљима, Плаву, Петњици, Мојковцу, Бару, Котору, Пријестоници Цетиње и Главном граду Подгорици.

За потребе функционисања ових сервиса ангажовано је 12 младих људи који обављају административно-техничке послове и организују рад у сервисима.

**Рок:**Континуирано.

**Буџет:**Редовна буџетска средства Министарства спорта и младих.

**Реализација Програма развоја Европске омладинске картице 2022-2024.**

У 2024. години наставиће се реализација активности у оквиру програма Европска омладинска картица у Црној Гори (EYCA) у сарадњи са имплементатором-партнером НВО “Центар за омладинску едукацију”.

EYCA пројекат реализује се од 2018. године, а у циљу унапређења истог, Влада Црне Горе је на сједници одржаној 08. децембра 2022. године (Закључак Владе бр. 07-7753/2 од 15.12.2022), на предлог Министарства спорта и младих, усвојила Програм развоја Европске омладинске картице за 2022-2024, са Акционим планом за период 2022-2024.

Програм поред компоненте којом се младима олакшава мобилност у Црној Гори и ван њених граница, обухвата и компоненте попут запошљавања, информисања, дигитализације, сарадњу са локалним самоуправама и др.

У периоду од почетка реализације пројекта 2018. године, издато је преко 60. 000 бесплатних EYCA картица младима широм Црне Горе.

**Рок:**Континуирано

**Буџет:**Редовна буџетска средства Министарства спорта и младих, уз подршку НВО Центар за омладинску едукацију.

**Годишњи извјештај о реализацији Програма развоја Европске омладинске картице 2022-2024, за 2023. годину**

Овим извјештајем даће се преглед реализованих мјера и активности из Акционог плана за спровођење Програма развоја Европске омладинске картице 2022-2024. за период 2023. године.

Извјештај ће бити достављен Генералном секретаријату Владе Црне Горе на мишљење, а након тога упућен Влади Црне Горе на усвајање.

**Рок:** I квартал 2024. године.

**Буџет:** Редовна буџетска средства Министарства спорта и младих.

**Евалуација Програма развоја Европске омладинске картице 2022-2024 и израда Завршног извјештаја о реализацији Програма р****азвоја Европске омладинске картице 2022-2024.**

Евалуација стратешког документа биће спроведена ex пост и од стране екстерних експерата због сложености и обухвата, али и због обезбјеђивања већег степена објективности. Након добијених резултата евалуације, приступиће се изради Завршног извјештаја о реализацији Програма развоја Европске омладинске картице 2022-2024.

Овим извјештајем даће се преглед реализованих мјера и активности Програма развоја Европске омладинске картице за период 2022-2024.

**Рок:** IV квартал 2024. године.

**Буџет:** Редовна буџетска средства Министарства спорта и младих.

**Локални акциони планови за младе- ЛАПМ**

Према Закону о младима („Службени лист Црне Горе“, бр. 025/19 од 30.04.2019. године), општина је дужна да достави нацрт локалног акционог плана за младе (у даљем тексту ЛАПМ) Министарству спорта и младих, ради добијања мишљења о његовој усаглашености са Стратегијом за младе и то најкасније до 31. октобра текуће године. Такође, према наведеном Закону, општина је дужна да најкасније до 31. децембра текуће године донесе ЛАПМ за период важења националног акционог плана за младе.

**Рок:** IV квартал 2024. године

**Буџет:** Редовна буџетска средства Министарства спорта и младих

**Обука за представнике локалних самоуправа у области омладинске политике**

Главни циљ обуке је јачање капацитета локалних самоуправа и службеника у области омладинске политике са циљем њиховог упознавања са поступком припреме локалних акционих планова за младе и начином извјештавања о реализацији истих. Обука ће бити организована за најмање 25 службеника локалне самоуправе.

**Рок:** IV квартал 2024. године.

**Буџет:** Редовна буџетска средства Министарства спорта и младих.

**Обука за јачање капацитета администратора омладинских сервиса**

Циљ обуке биће оснаживање администратора који управљају омладинским сервисима, као и њихово умрежавање и јачање сарадње са кључним субјектима омладинске политике на националном и локалном нивоу.

**Рок:** I квартал 2024. године.

**Буџет:** Редовна буџетска средства Министарства спорта и младих, уз подршку Мисије ОЕБС у Црној Гори.

**Регионална канцеларија за сарадњу младих- RYCO**

Министарство спорта и младих континуирано сарађује са Регионалном канцеларијом за сарадњу младих - RYCO у циљу јачања сарадње ова два актера и реализације потенцијалних заједничких активности и иницијатива за младе углавном у области регионалног помирења и подизања нивоа разумијевања и толеранције међу младима.

**Рок:**Континуирано.

**Буџет:**Редовна буџетска средства Министарства спорта и младих.

**Програм „Социо-економско оснаживање младих д‌јевојака и младића кроз ефикасне омладинске сервисе“**

Током 2024. године наставиће се реализација програма „Социо-економско оснаживање младих д‌јевојака и младића кроз ефикасне омладинске сервисе“ који Министарство спорта и младих реализује у партнерству са канцеларијом УНДП у Црној Гори.

Циљ програма је оснаживање и развој младих кроз ефикасан и квалитетан рад омладинских сервиса и програма који се реализују у оквиру истих. Програм се реализује у складу са низом планираних активности којима ће се мапирати капацитети и изазови у функционисању омладинских сервиса, а затим и ојачати капацитети администратора омладинских сервиса у области креирања и спровођења програма дизајнираних по мјери младих.

Информацију о реализацији програма „Социо-економско оснаживање младих дјевојака и младића кроз ефикасне омладинске сервисе“ Влада Црне Горе је усвојила на сједници одржаној 23. децембра 2021. године (Закључак Владе бр. 04-6701 од 23.12.2021).

**Рок:**Континуирано.

**Буџет:**Редовна буџетска средства Министарства спорта и младих, уз подршку канцеларије УНДП у Црној Гори.

**СЛУЖБА ЗА ФИНАСИЈЕ, КАДРОВСКЕ И ОПШТЕ ПОСЛОВЕ**

**Израда Правилника о унутрашњој о унутрашњој организацији и систематизацији радних мјеста Министарства спорта и младих.**

Министарство спорта и младих припрема Правилник о унутрашњој организацији и систематизацији радних мјеста у складу са Законом о државним службеницима и намјештеницима, Законом о државно управи, Уредбом о организацији и начину рада државне управе и Уредбом о критеријумима за унутрашњу организацију и систематизацију послова у органима државне управе.

**Рок**: I квартал 2024. године.

**Буджет:** Редовна буџетска средства Министарства спорта и младих.

**План јавних набавки**

У складу са чланом 84 Закона о јавним набавкама, Министарство спорта и младих донијеће план јавних набваки за 2024. који обухвата набавку роба, услуга и радова.

**Рок:** I квартал 2024. године.

**Буџет:**Редовна буџетска средства Министарства спорта и младих.

**Приипремање кадровског плана Министарства спорта и младих**

Сходно члану 149 Закона о државним службеницима и намјештеницима, Министарство спорта и младих ће припремити кадровски план који ће садржати пројекције за наредне двије године.

**Рок:** II квартал 2024. године

**Буџет:**Редовна буџетска средства Министарства спорта и младих

**Измјена и дoпуна kњиге процедура**

За успјешно успостављање и спровођење финансијског управљања и контрола, Министарство спорта и младих ће измијенити и допунити интерна правила и процедуре, у складу са законом и другим прописима, за главне пословне процесе у овом органу. Наведена интерна правила и процедуре ће представљати водич свим службеницима у овом органу, односно истим ће се дефинисати задаци и одговорности, у циљу што ефикаснијег обављања послова.

**Рок:** II квартал 2024. године.

**Буџет:**Редовна буџетска средства Министарства спорта и младих.

МИНИСТАР

Драгослав Шћекић

Обрадио секретар Саво Рашовић